**Szabadbattyán Nagyközségi Önkormányzat Képviselő-testületének**

**2/2020. (II.12.) önkormányzati rendelete**

**az önkormányzat és költségvetési szervei 2020. évi költségvetéséről**

**Általános indokolás**

Az államháztartásról szóló 2011. évi CXCV. törvény (a továbbiakban: Áht. ) 23.§ (1) bekezdése értelmében a helyi önkormányzat a költségvetését költségvetési rendeletben állapítja meg. Az Áht. 24. § (2) bekezdése alapján a jegyző, a költségvetési rendelet-tervezetet a 29/A. § szerinti tervszámoknak megfelelően készíti elő. Az előkészített költségvetési rendelet-tervezetet a polgármester a központi költségvetésről szóló törvény hatálybalépését követő negyvenötödik napig nyújtja be (február 15.) a képviselő-testületnek.

Szabadbattyán Nagyközségi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, az államháztartásról szóló törvény végrehajtásáról szóló 368/2011.(XII.31.) Kormány rendelet III. fejezetében szabályozottak szerint, Magyarország 2020. évi központi költségvetéséről szóló 2019. évi LXXI. törvényben megfogalmazott pénzügyi-gazdasági feltételek figyelembe vételével megalkotja az önkormányzat és költségvetési szervei 2020. évi költségvetéséről szóló rendeletet.

**Részletes indokolás**

1. §

 A költségvetési rendelet hatályát határozza meg.

1. §

Az önkormányzat költségvetésének főösszegét tartalmazza, valamint bemutatja, hogy az önkormányzat és az általa irányított költségvetési szervek 2020. évi költségvetési bevételi és kiadási előirányzatait mely melléklet tartalmazza.

3.- 7. §

A költségvetési rendelethez csatolt mellékleteket mutatja be.

8.§

Adósságot keletkeztető ügyletekből eredő fizetési kötelezettség megállapításáról, adósságot keletkeztető ügylet megkötését igénylő fejlesztési célok meghatározásáról, valamint a 7. melléklet tartalmáról rendelkezik.

9-10. §

A költségvetési rendelethez csatolt mellékleteket mutatja be.

11. §

A polgármester saját hatáskörben történő forrásfelhasználásának részleteiről rendelkezik, valamint az előirányzat változtatás rendjét tartalmazza.

12. §

A polgármesteri hivatal köztisztviselői részére megállapított cafetéria juttatás összegéről rendelkezik.

13. §

Hatályba léptető rendelkezés.